ຄະນະທັນຕະແພດລາວ ຈະຈັດງານພົບປະສັງສັນກັນ ທີ່ການາດາ
ຈຸດປະສົງ​ແມ່ນຢາກ​ເຕົ້າ​ໂຮມ ​ພົບ​ພໍ້ ຖາມ​ຂ່າວ​ຄາວ​ການ​ເປັນ​ຢູ່ ຄວາມທຸກ​ສຸກ ສ້າງ​ຄວາມສາມັກຄີ ນໍາບັນດາ​ອາຈານແລະໝູ່​ເພື່ອ​ນ.
ໃນອາທິດແລ້ວນີ້ ທາງລາຍການຊີວິດຊາວລາວໃນຕ່າງແດນຂອງ VOA ໄດ້ສະເໜີ ເບື້ອງຫຼັງຄວາມເປັນມາຂອງ ທັນຕະແພດ ລາວການາດາ ດຣ ໄຂ່ ພິວິໄລ ສູ່ທ່ານຜູ້ ຟັງແລ້ວ ແຕ່ມື້ນີ້ ດຣ ໄຂ່ ພິວິໄລ ແລະທ່ານ ດຣ ເຈົ້າສີສຸພັນ ມະໂນຣົດ ຈະມາເວົ້າ ເຖິງງານພົບປະສັງສັນຮວມນໍ້າໃຈທັນຕະແພດລາວ ທີ່ Canada ຊຶ່ງຈະຈັດຂຶ້ນໃນ ວັນທີ 6-7 ເດືອນສິງຫາໜ້ານີ້ ຂໍເຊີນທ່ານຮັບຟັງໄດ້ໃນອັນດັບຕໍ່ໄປ ສະບາຍດີ ທ່ານແຟນລາຍການຊີວິດຊາວລາວໃນຕ່າງແດນ ໃນຊ່ວງຫຼັງໆຜ່ານມານີ້ ທາງ ປະຊາຄົມລາວໃນຕ່າງແດນບໍ່ວ່າ ຈະຢູ່ສະຫະລັດ ຝຣັ່ງ ຫຼືທີ່ໃດໆໃນໂລກ ກໍມັກຈະຈັດໃຫ້ ມີການຮວມຕົວພົບປະສົງສັນພົບພໍ້ກັນຂຶ້ນຢູ່ຕໍ່ເນື່ອງຢ່າງບໍ່ໄດ້ຂາດ ຊຶ່ງມື້ນີ້ ວັນນະສອນໄດ້ ໂອ້ລົມກັບປະທານແລະທີ່ປຶກສາຂອງຄະນະທັນຕະແພດລາວ ດັ່ງບົດສໍາພາດຕໍ່ໄປນີ້ /ສໍາພາດທ່ານ ໄຂ່ ພິວິໄລ/ ບຸກຄົນສໍາຄັນອີກທ່ານນຶ່ງ ທີ່ຖືວ່າເປັນຄູບາອາຈານ, ເປັນຜູ້ຫຼັກຜູ້ໃຫຍ່ທີ່ເຄີຍສິດສອນ ຄະນະທັນຕະແພດທີ່ມະຫາວິທະຍາໄລແພດສາດທີ່ລາວ ກ່ອນປ່ຽນແປງການປົກຄອງນັ້ນ ກໍຄື ທ່ານດອກເຕີ ເຈົ້າ ສີສຸພັນ ມະໂນຣົດ ໃນຖານະທີ່ປຶກສາ ກໍຍັງໄດ້ກ່າວເຖິງການ ຈັດໃຫ້ມີຂຶ້ນຂອງງານຄັ້ງນີ້ດ້ວຍ ຊຶ່ງທ່ານກ່າວຊີ້ແຈງວ່າ: ທາງລາຍການຊີວິດຊາວລາວໃນຕ່າງແດນຂອງ VOA ກໍຈະນໍາເລື່ອງລາວທີ່ໜ້າສົນໃຈ ທີ່ໃຫ້ທັງສາລະແລະບັນເທີງມາຝາກທ່ານຜູ້ຟັງອີກ ຢ່າລືມຄອຍຕິດຕາມຮັບຟັງໃນ ທຸກໆແລງວັນພະຫັດ